[{"text_idx": "#000002", "text": "Pasa den urtarrilaren 19an EAEko Funtzio Publikoaren Mahai Orokorrean ordezkaritza daukagun sindikatuak negoziazio mahairako deialdia jaso genuen. LABen ustez, urgentea da EAEko zerbitzu publikoetan dauden langileen egoerari beharrezkoa duen garrantzia ematea. Urteetan jasandako murrizketak eta Europako epaitegietatik heldu diren sententziak, nahi eta nahi ez negoziazio mahai horren testuingurua baldintzatu egiten dute, aurtengo kasuan langileon alde."}, {"text_idx": "#000003", "text": "Gobernutik planteatu zitzaigun bilerarako gai ordena ikusita, gure itxaropenak oso txikiak ziren. Bileran oso garbi gelditu zen Gobernuak ez dituela murrizketak atzera bota nahi, enpleguaren gaiarekin bide propio bat egiteko borondaterik ez daukala eta gainera langile publikoen eros ahalmena zigortzen jarraitu nahi duela."}, {"text_idx": "#000004", "text": "Eusko Jaurlaritzaren jarreran ez da negoziaziorako borondaterik atzematen. Langile publikoen lan baldintzetan zentralak diren gaiak erabakitzen dituen negoziazio mahaia antzerki hutsa bihurtu du. Gainera, adostasunerako gonbitea luzatzen digu sindikatuoi, negoziazio egutegi edo dinamikari proposatzen ez duenean. LABen ustez, negoziaziorako borondatea frogatzeko bi baldintza bete behar ditu Jaurlaritzak: lehena, alde bakarrez hautsitako akordioak osorik bete, egindako murrizketa guztiak atzera botaz; bigarrena, mahaian aurrera egiteko negoziatzeko gaiak planteatuz, edota sikiera onartuz. LABen eta gainontzeko sindikatuen iritziz enplegua da hain zuzen gai garrantzitsuena."}, {"text_idx": "#000005", "text": "LABek uste du jarrera hori onartezina dela. Jaurlaritzak erantzukizuna gainetik kendu nahian Espainiako aurrekontuak jartzen ditu mugarri, eta Eusko Legebiltzarraren teilatuan jartzen du langile publikoen lan baldintzen etorkizuna. Gure ustez zerbitzu publikoak defendatzeko eta garatzeko bidea hartu beharko genuke EAEn; horretarako beharrezkoak diren aurrekontuak aurkeztu behar dira eta oraingoz ez dugu horretan Eusko Jaurlaritza ikusten."}, {"text_idx": "#000006", "text": "Bide propioa jorratzeko, ezinbestekoa da Enplegu Plan bat egitea. Hauek lirateke, LABen iritziz, nahi eta nahi ez jorratu behar diren gaiak:"}, {"text_idx": "#000007", "text": "Gaur egun Mahai Orokorraren eraginpean dauden administrazio ezberdinetan gutxienez 20.000 langileek finkatu gabeko lanpostu batean lan egiten dute, estrukturala den eginkizunak aurrera eramaten. Horren harira:"}, {"text_idx": "#000008", "text": "Lanpostuen Zerrendak berrikusi eta lanpostu horiek aitortu eta finkatu egin behar dira.\nEgoera berezian dauden kolektiboei beraien espezifikotasuna onartu behar zaie.\nLekualdatze lehiaketara bakante dauden lanpostu guztiak atera behar dira.\nOrdezkapenak lehenengo egunetik bermatu egin behar dira.\nEnplegu plan oso bati lotutako Deialdi Publikoak egin behar dira, kontsolidazio deialdiak lehenetsiko dituena finkatutako bakanteen kasuan eta etorkizunean jubilatuko diren lanpostuen 100% kontutan hartuko duena."}, {"text_idx": "#000010", "text": "Langile publikoen eros-ahalmena berreskuratzeko plangintza bat egin behar da. EAEn azken 6 urteetan %13ko galera metatzen ari gara.\nGaixotasun arruntak direla eta, langile guztiei bere soldataren 100% osagarria ordaindu salbuespenik gabe. Aipatu behar dugu Gobernuak esanda neurri honen kostea 5 miloi eurotakoa dela, beste sailetan egiten diren inbertsioekin konparatuz txikikeria bat.\n2012 aparteko ordainsariaren zorra bere osotasunean ordaindu.\nPribatizazioak gelditu eta martxan dauden prozesuetan atzera egin. Gaur egun martxan dauden pribatizazio prozesuak ere Jaurlaritzaren sinesgarritasuna eta borondatearen zantzu argiak dira.\n35 orduen lanaldian atzera pausorik ez.\nMutualitateekin dauden kontratuak ebatzi eta bi motatako gertakairen kudeaketa Gizarte Segurantzara eraman.\nEuskarari lehentasunezko trataera. Zerbitzua euskalduntzeko plana."}, {"text_idx": "#000012", "text": "Garbin\u0303e Aranburu: \u00abPolitika berdinekin jarraituz gero, prekarizazioa eta pobretzea izugarri hedatuko da\u00bb"}, {"text_idx": "#000014", "text": "Donostian, Bilbon eta Gasteizen mobilizatuko gara abenduaren 13an, aurrekontu sozial, parte hartzaile eta burujabeak eskatzeko"}, {"text_idx": "#000015", "text": "Abenduaren 13an EAEko hiriburuetako kaleak hartzeko deia luzatu dugu, bizitza erdigunean jarriko duten aurrekontuen defentsan"}, {"text_idx": "#000016", "text": "Es hora de abandonar el clientelismo con las mutuas y hacer..."}]